Emilie (17) funnet død: 45 tipsere har ringt politiet
– Vi har fått rundt 45 henvendelser, som vi nå skal bruke de kommende dagene på å gjennomgå, sier politiinspektør Kim Kliver til Danmarks Radio. Den danske tenåringsjenta ble meldt savnet i juli, og funnet død utenfor Borup på Sjælland i Danmark på julaften. Funnstedet ligger mer enn 65 kilometer fra stasjonen hvor hun sist ble sett. Det danske politiet opplyste befolkningen om funnet på en pressekonferanse søndag. Etter det har tipsene strømmet inn: – Det er alt fra at man peker på konkrete aktiviteter, til at man peker på kjøretøy og personer. Men hva som ligger i dem, må kommende undersøkelser vise, sier politiinspektør Kliver til DR.Liket av Emilie Meng ble funnet i en avsidesliggende innsjø av en hundeeier som var ute og gikk tur. Den nøyaktige dødsårsaken er foreløpig ikke fastslått, men politiet har allerede konkludert med at tenåringsjenta ble utsatt for en kriminell handling. Bakgrunn: Danske Emilie (17) funnet død i innsjø Funnstedet undersøkes fortsatt av politiet, og det er blant annet funnet flere gjenstander i sjøen. Politiet ønsker ikke å komme nærmere inn på funnene som er gjort, ifølge DR. – Det gjenstår fortsatt kriminaltekniske undersøkelser, og det kommer til å fortsette. Vi skal danne oss et bilde av hva som har skjedd og hvem som er involvert, sier politiinspektøren til DR. Han forteller at politiet har snevret inn etterforskningen fra å omfatte rundt 20.000 personer til rundt 200 personer.Flere av Mengs venninner sørger nå over funnet av den døde tenåringsjenta. «R.I.P. til en fantastisk jente, en fantastisk venninne og en fantastisk person! Selv om du ikke lenger er med oss, er du i våre hjerter. Har ikke mye annet å si enn at mitt hjerte er knust. Jeg vil elske deg for alltid.», skriver venninnen Nicole Gundtoft på Instagram, ifølge danske BT. En annen vennine, Tanja Gjerulff, er også sorgtung etter meldingen om dødsfallet. «Jeg er fullstendig knust og tom inni meg. Du er savnet for alltid.», skriver hun på Instagram.
Det danske politiet opplyser at de har fått mange tips etter at Emilie Meng ble funnet død. at Emilie Meng ble funnet død.